Viktors Rimša

Viktors Rimša (dzimis 1936. gadā) ir Latvijas arhitekts,Latgales dati: Viktors Rimša kurš 20 gadus bija galvenais arhitekts projektēšanas institūtā "Rūpnīcprojekts".

 Biogrāfija 

Dzimis  Daugavpilī. 1955. gadā beidzis Daugavpils 2. vidusskolu, 1955.—1962. gadā mācījies Maskavas Arhitektūras institūtā, pēc tā pabeigšanas viņa diplomdarbs tika atzīts par labāko 1962. gadā.Lancers, Jānis. Būvniecība Latvijā 1918-2018: 3 sējumos. Rīga: Grāmatas “Latvijas būvniecība 100 gados” fonds, 2018. ISBN 978-9934-19-444-3

Kopš 1962. gada strādāja projektēšanas institūtā "Latgiproprom" (kopš 1970. gada "Rūpnīcprojekts") līdz 1998. gadam. Sākotnēji par arhitektu 3. celtniecības nodaļā, vēlāk par vecāko arhitektu, nodaļas galveno arhitektu, kopš 1975. gada — par institūta galveno arhitektu.

Projektējis vai piedalījies Rīgas un Rēzeknes rūpniecisko rajonu projektēšanā, sporta būvju projektēšanā (tai skaitā projektējis Daugavas stadiona rietumu tribīnes un ēkas pārbūvi 1978.—1982. gadā un bobsleja estakādi, kā arī bijis atbildīgais par Siguldas bobsleja un kamaniņu trases projektēšanu), būvējis vairākas viesnīcas, dzīvojamos kompleksus, ražošanas un citas ēkas.

1980. gados pieturējies pie t.s. "padomju postmodernisma" stila.Tvnet, Rīgas Dīzeļbūves rūpnīcas Laboratoriju korpuss

Par Siguldas bobsleja un kamaniņu trases projektēšanu 1991. gadā Rimšam piešķirta PSRS Ministru padomes prēmija.Дипломы и почетные грамоты Виктора Римша за вклад в архитектуру республики

Kopš 1998. gada strādāja firmā "Progress-Projekts".

 Pazīstamākie projekti 
 Rūpnīcas "Dzintars" jauns ražošanas korpuss, kopā ar Isāku Rahļinu (1963—1969).Castle.lv: Парфюмерно-косметический завод "Dzintars"
 "Rīgas Modes" ēka (1965—1973)60. gadu Rīga. Fotoskats. Arterritory.com
 Centrālais mehanizācijas un automatizācijas projektēšanas konstruktoru birojs Rīgā, tagad viesnīca AC Hotel by Marriott Riga (1969)Vastint. AC Hotel by Marriott Riga
 "Latvglavenergo" skaitļošanas centrs Rīgā, kopā ar Annu Biķi un Ausmu Buivīti (1978—1982), saglabājot vēsturisko vārtu izskatuИнформационно-вычислительный центр "Латвглавэнерго"
 Viesnīca “Zvejnieka nams” (tagad TIA Hotel”) Rīgā, kopā ar Arvīdu Purgaili (1982)
 Atbildīgais par projektēšanu un viens no autoriem Siguldas bobsleja un kamaniņu trasei (1982—1986)Rubaltic. Санно-бобслейная трасса Сигулды...Sigulda.lv: Siguldas identitāti veidojošs tematiskais plānojums, III daļa
 Rīgas Dīzeļu rūpnīcas Laboratoriju korpuss, tagad SIA “Rīgas dīzelis DG”, kopā ar Eduardu Geijeru (1985—1988)
 "Krasta centrs" (tagad ATTA CENTRE) kopā ar Viktoru Fainzilbergu (2000—2001).Krastiņš J., Strautmanis I. Lielais Rīgas arhitektūras ceļvedis. — 2002, Rīga: Puse, 376 lpp. — ISBN 9984-527-61-1
 Pareizticīgo baznīca Bolderājā (2018)Arhitektūras gada balva — 2019, Baznīcas, baptistērija un palīgdienesta ēkas jaunbūve Birzes ielā 10Храм.лв. Возрождение болдерайского прихода

 Attēlu galerija 

 Atsauces 

Kategorija:1936. gadā dzimušie
Kategorija:Daugavpilī dzimušie
Kategorija:Latvijas arhitekti